RSG: Onthou die pioniers | Netwerk24
RSG: Onthou die pioniers
Deur Charlotte Stapelberg, Midvaal 06 Desember 2018 00:00
Aansluitend by Cules Hamman van Kilnerpark bekla ons die gebrek aan goeie ligte Afrikaanse musiek op RSG.
Vergeefs wag ons om snitte te hoor van Coenie de Villiers se pas uitgereikte CD, Emoji, of Jannie du Toit se Oesjaar. Vergeet ons so gou ons Afrikaanse musiekpioniers?
Du Toit het 'n pragtige huldeblyk aan Christa Steyn gekomponeer – "Sy genade is genoeg".
Die musiekverwerking en instrumentale begeleiding deur uitmuntende Suid-Afrikaanse instrumentaliste is van die hoogste gehalte op hierdie twee nuwe albums. Ongelukkig hoor ons dit nie op RSG nie.
Dié brief is 'n beroep op die samestellers van RSG-programme om Afrikaanse kunstenaars van gehalte te erken deur hulle oor die lug te laat hoor.